Mera naam Barry Allen hai aur main dunya
ka sab se tez raftaar insaan hoon.
Jab main chota tha, meri ammi ka qatal
kisi na mumkin cheez ne kiya tha.
Bhaago, Barry, bhaago!
Mere abbu ko meri ammi ke qatal
ke ilzam main jail hogayi.
Aur phir ek haadse ne mujhe hi
ek na mumkin cheez bana diya.
Dunya ke liye, main ek aam sa forensic scientist hoon.
Lekin khufia taur par main apni raftaar ko, jurm se larne aur
apne jaise dusre insaanon ko dhoondne ke liye istimaal karta hoon.
Aur ek din, main apni ammi ke qatil ko dhoond kar rahoonga...
Maa!
Aur apne abbu ko insaaf dila kar rahoonga.
Main hoon...Flash.
Flash mein ab tak...
Tum ne apna naam kya bataya tha?
- Barry Allen. - Felicity.
Barry kaisa hai?
- Woh ek raaz hai. - Kis tarah ka raaz?
Aisa raaz jo mujhe raaz hi rakhna hai.
Main ek aisi larki ko pasand karta tha jo mujhe us nazar se nahin dekhti thi.
- Abbu, baat ye hai ke... - Tum ek dusre ko pasand karte ho.
- Toh aam ghussa nahin hai. - Nahin ji, main ghussa hoon.
Dunya ka sab se taiz raftaar aadmi apni chutti ke din kiya karta hai?
Mujh par aasmaani bijli girney se pehle, agar main crime lab mein na hota
toh main ghar pe araam kar raha hota.
Lekin ab mere din kuch alag hote hain.
Ab main itna akela nahin hota.
Bijli ne mujhe sirf taizi nahin di,
Balke dost bhi diye hain.
Yeh door door tak sahee nahin hai.
Asal maqsad sahee hona nahin hai, Doctor Snow.
To phir asal maqsad kya hai?
Mazey karna.
Aur apni, ek waqt main ek se ziada kaam karne ki qabliyat
ko aazmatey huwe apni training ko barqarar rakhna.
Main aap ka intizaar kar raha hoon, Doctor Wells.
Teen minute, hazraat.
Hoshyaar hojao! Mujhe lagta hai ke koi masla hai.
Hamein loota jaraha hai!
Ae, araam se.
Taqreeban dhaayi minute abhi bhi baqi hain.
Checkmate.
- Kya? Checkmate? - Ji, checkmate.
Mera khayal hai hamen mazeed kuch cheezen seekhne ki zarurat hai.
Haina, Allen sahab?
4th and Collins par dakaiti.
Waise, main operation aur ping pong main zabardast tha.
Yeh itna asaan nahin jitna ke lagta hai.
Uff!
Qareeb tareen hospital kahan hai?
Saint Andrews... Shumaal se 7 blocks aur mashriq se 2.
ER mein call karo, unhen batao keh ek GSW aane wala hai un ke paas.
Jaldi karo, mujhe yeh pura block band chahyye.
Tow truck chori ka tha.
Saint Andrews pe baktar band gaari ke driver ki haalat behtar
hai aur kisi ko nahin maalum ke wo wahan pohoncha kaise.
Kya tum ne security cameras dekhe?
Cameras ka storage drive bhi chori kar
liya gaya tha. Ye chor maahir hain.
Mere khayaal mein woh Kahndaq khaandaan
ka heera churana chah rahe they.
Woh isse Central City Museum ki taraf le ja rahe they.
Arre haan, Iris mujhe bhi wahan le kar jaane ki koshish kar rahi hai.
Mujhe wahan jaane main koi dilchaspi nahi hai, lekin
jab woh kisi cheez ke baare mein soch leti hai...
Main chup chaap chal nikalta hoon.
Maazrat chahta hoon, Caitlin. Main hospital mein tha.
- Ek dost ko dekhne gaya tha. - Yahan kuch bhi ghayab nahin hai.
Aisa lagta hai ke jaise kisi ne dakaiti mein dakhal andaazi ki ho.
Guard ka kehna hai ke teen aadmi they.
Asal mein, chaar they.
Mera matlab hai, agar main bhi is tarah ki dakaiti kar raha hota, to utne aadmi hi lata.
Ye pakka chaar aadmi wala truck hai.
Ek driver aur do log guard par qabu paane ke liye, aur...
Kisi ne is darwaaze ko kholne ke liye liquid nitrogen ka istimaal kiya hai.
Toh, chaar burey aadmi.
Shukriya, Allen saheb, aap ke shaandaar mushahide ke liye.
Ek taiz raftaar aadmi ke hisaab se tumhara dimagh kabhi kabhar kaafi aahista chalta hai.
Kya tum ne kuch aisa dekha jis se hum in logon ko pakar saken?
Haan, un mein se ek ka naqaab utar gaya tha.
Main ne uska chehra dekha tha.
Tum phir Central City ke police records mein mujrimon ki tasaweer dekho.
Shayed un mein us ki tasweer bhi ho.
Yeh wahi hai.
Uff.
Leonard Snart.
Leonard? Yeh to Bartholomew jitna hi bura naam hai.
Snart bhi kuch haseen naam nahin hai.
Snart ka baap ek police wala tha. Ek bura police wala.
Jab tak usse jail nahin hogai thi, woh apna ghussa chotey bachon par nikaalta tha.
Snart ka baap bhi jail mein hai?
Hum dono ko ek club shuru kardena chahye.
Wo aam taur par har 6 mahine mein nazar ajata hai.
Woh koi bhi qadam lene se pehle hafton tak kaam ke hawale se tehqeeq karta hai.
Aur phir woh us kaam ko pura kar ke... Bhaag jata tha.
Yeh Streak se pehle ki baat thi.
Kya tum ne abhi abhi apne aap ko ek dusre shakhs ki tarah mukhatib kiya?
Main ne Streak kaha tha. Main ek naya naam soch raha tha.
- Aap ka is naam ke baare main kya
khayal hai, Fla... - Coffee break.
Main ne socha ke main Central City ki sabse achi coffee,
Central City ke sabse qaabil logon ke liye le aaon.
Shukriya. Mujhe coffee mana hai.
Jab se main ne abbu ko mere aur Eddie ke baare main bataya hai, wo naraaz hai.
Tumhara matlab ye ke woh tumhare na batane par naraaz hain.
Sabse pehle to ye lag raha hai ke tum un ki taraf daari kar rahe ho,
Aur dusra ye ke, tum jaante ho na, un ki wo wali baat,
"Main tum se baat nahin kar raha lekin main tum
ko waise dekhoon ga lekin abhi nahin baad main."
Haan, mujhe khud wo kayi dafa us nazar se dekh chukey hain.
Mawaslaat ki baat karte huwe,
Ya un ki kami ki, mujhe in saari sahafat ki classes lene ke baad,
- ek khayal aaya. - Acha.
Main ne ek blog shuru kiya hai.
Acha, aur wo kis baare mein hai? Tumhare brownie ke junoon ke baare mein?
Kyunke tum ye jaanti hi hogi ke tumhen is baare main sab ko nahin batana chahyye.
Nahin, kuch zaroori.
Kuch aisa jis ke baare main Central
City ko janna chahye, the Streak.
Woh bahir kahin hai, Barry.
Yeh afwah hai ke us ne ek baktar
band gaari ki daketi ko roka.
Main umeed kar rahi thi ke main us ki file ko dekh sakoon, aur...
Kya? Main tumhare saath, hone wali tehqeeqat
ke baare main baat nahin kar sakta.
Kab se, munh phat sahab?
Us se pucho jo na mumkin ki tehqeeq 11 saal ki umar se kar raha hai.
Is ke baare main blog likhna sirf pagalon
ko apne darwaaze pe daawat dena hoga.
Mera blog be naam hai.
Acha, lekin, be naam ho ya nahin, yeh mehfooz nahin hai.
Tumhen nahin malum ke internet pe kaise
ajeeb-o-ghareeb log ghoom rahe hote hain.
Main is baat ki zamaanat de sakti hoon.
Internet bhara para hai ajeeb-o-ghareeb
logon aur kitabi keeron ke ghusse se.
Kitabi keeron ke shadeed ghusse se.
Hello. Felicity Smoak.
Iris West.
Barry Allen.
Lekin tum dono to pehle se hi mera naam jaante they. Felicity...
Woh hi hai jisse tum Starling City mein miley they. Woh computer wali, haina?
Tum donon ne Barry ke un samajh se bahir
waale case par sath kaam kiya tha.
Mukhtasir bataon to, woh case hargiz samajh se bahir nahin tha.
To woh bijli yahan se giri thi?
Haan.
Pichhle hafton se kuch afwaahen phel rahi hain.
Logon ko aaj kal sarrkon par ek laal sa
siyah bhaagta huwa nazar aaraha hai.
Woh tha kiya, yaar?
Shayad koi drone tha.
Shayad army ka koi khufiya project ho.
Jab main chota tha, mere dada mujhe aur meri
behen ko Motorcar nami ek cafe lekar jate they.
Wahan ka khana bekaar tha, lekin nazara bohot zabardast.
Woh Central City ke police station ke bilkul saamne tha.
Main abhi abhi wahan jaata hoon. Un ke radios sunta
hoon. Main un ke jawab dene ke waqt par dheyan deta tha.
Central City mein 40 banks hain aur har bank
tak police 60 seconds main pohonch sakti hai.
Ek chalte huwe shikaar par hamla karne ka ye hi faida hai.
Jaise hi us baktar band gaari ne 911 par call ki,
Us ke baad hamare paas 182 seconds they, jis se pehle
koi police wala wahan nahin pohonch sakta tha.
Koi hamein rokne ke liye wahan itna jaldi nahin pohonch sakta tha.
Lekin phir bhi koi pohonch gaya tha.
Aur tum ghabra gaye they.
Tum usool jaante ho.
Jab tak hamare paas koi raasta hai, hum tab tak
kisi guard ya police waale ko goli nahin maarte.
Hamen apne upar tafteesh nahin karwani hai.
Tafteesh?
Aur Snart, is saaye ko kiya samajhte ho?
Sahi. Bhaarr main jaye.
Tum bhaarr main jao. Main ab is cheez ka hissa nahin hoon.
Acha, agar tumhen jana hi hai, toh jao.
Ye saaya, ek aadmi hai.
Hamen pehle se behtar karna hoga.
Iris achi larki lagti hai.
Aur bohot khubsurat. Hadh se ziada khoobsurat.
Mubarak ho.
Iris meri girlfriend nahin hai.
Woh sirf ek dost hai, jiska koi boyfriend bhi hai.
Acha dilchasp baat hai.
Mere khayal se.
Sach batao, tum yahan kya kar rahi ho?
Mera matlab hai, tumhen dekh kar acha laga,
Lekin kya tumhen aur Oliver ko kuch chahye, ya...
Nahin, nahin, main is liye aayi hoon
kyunke main tum se milna chahti thi.
Main ne suna tha ke tum coma se bahir agaye ho.
Na mujhe call ki, na likha.
Na daurte huwe aaye.
Oliver ne tumhen bataya?
Sach bataun toh, us raat main ne Starling
City mein tum logon ki baaten sun li thi.
Main woh dekhna chahti hoon.
Aur "woh" se mera matlab hai, tumhari raftaar.
Tum ye na samajhne lago ke main kuch aur keh rahi thi.
- Jo ke... jo ke main nahin keh rahi thi. - Acha acha.
- Acha, tumhen woh imaarat nazar arahi hai? - Haan.
Apni nazar ussi pe rakhna.
Wah!
Tum ne meri tasweer leli?
Us imaarat ki chhat se?
Haan. Lekin isse Instagram par mat daalna.
Mujhe yaqeen nahin araha.
Tumhare jooton se dhuwan nikal raha hai.
Koi masla nahin hai. Yeh kabhi kabhi hota hai.
Is liye mere paas ek friction-proof libas hai.
Woh tumhen kahan se mila?
Main tumhen dikhata hoon.
Aur ye jaga hai, jahan meri team police radio ko sunti
hai aur mujrimana harkaat par dheyaan rakhti hai.
Sheher mein jo kuch horaha hai,
hum us par nazar rakh sakte hain.
Ye dekho.
Hamare paas apna khud ka masnooyi sayyara hai.
Mujhe maaloom hai.
Main ne kaafi dafa is ko hack kiya huwa hai.
Yaar aisa nahin karte. - Tumhein dobara dekh
kar bohot khushi horahi hai, Felicity.
Main sirf ye soch rahi thi keh
Isse hamare operation ke baare mein kitna janne ki zaroorat hai.
Main raaz bohot achi tarah rakh sakti hoon.
Haan, Felicity, Arrow ke saath kaam karti hai.
- Zabardast. - Lekin tum koi raaz
bilkul bhi nahin rakh sakte.
Ab mujhe sab samajh aaraha hai.
Tum jaanti ho Arrow kon hai.
Ruko, kiya tum jaante ho ke, Arrow kon hai?
Bas itna samajh lo, ke meri team bhi kuch
tumhari tarah hi kaam karti hai,
Lekin... teeron aur ghoopne wali cheezon ke sath.
Miss Smoak, khush amdeed.
Doctor Wells?
Woh hi wale Doctor Wells?
Mujhe Harrison Wells bulao, Felicity.
Aap jaante hain main kon hoon?
Sirf 19 saal ki umar mein National Informative
Technology Competition main dusri position haasil ki.
M.I.T se Cyber Security aur Computer
Science main Masters ki degree haasil ki.
Main jaanta hoon tum kon ho.
Main science ke shobon mein naye, ubhartey
huwe honhaar logon par nazar rakhta hoon.
Is hi tarah mujhe Cisco aur Caitlin mile.
Aur mujhe tum mein woh qabliyat nazar aati hai.
Qabliyat ka zikar hua hai toh,
kuch zabardast dekhna chahogi?
Ye kitna taiz bhaag sakta hai?
Woh abhi tak apni taiz raftaari ki hadh tak nahin pohncha hai.
Nazaryati taur par baat kar raha hoon.
Kya woh sach mein theek hai?
Is ki dil ki dharkan, us ke hisaab se bilkul theek hai.
Nahin, mera matlab hai, keh bijli ke
girne ki wajah se woh badal gaya hai.
Kiya aap me se koi bhi jaanta hai
keh wo kis hadh tak badla hai?
Hum kaafi hadh tak jaante hain.
Agar us ki har cheez ki raftaar taiz hogai
hai to kiya woh jaldi boorha hojaye ga?
Kiya hoga agar woh hadh se ziada taiz bhaaga?
Mera matlab hai, kya woh sirf bhaagta rahe ga, ya phir, achanak
Woh ek laal libaas main sirf shool ban ke reh jayega?
Hum yahan S.T.A.R Labs mein jo bhi karte hain,
woh Barry Allen ki hifazat ke liye karte hain.
Hamara yaqeen karo, Felicity, woh
yahan bohot ache hathon main hai.
Dekhna chahti ho main ulta
kitna taiz bhaag sakta hoon?
Fikar mat karo. Woh theek bhi jaldi hojata hai.
Uff, mujhe samajh nahin aaraha.
Snart yahan kyun aayega?
Snart ko pehle bhi roka gaya hai.
Lekin ek baar woh kisi cheez ke piche par jata hai,
to woh use haasil kiye bagher rukta nahin hai.
Jo, main aap ko yeh batana chahta hoon ke main Iris ko bohot chahta hoon.
Woh ek bohot achi larki hai aur main apne app ko iske saath dekh...
Kya main ne tumhen apni college ke akhri din ke baare
mein bataya tha? Kya zabardast raat guzaari thi hum ne?
Mere khayal se to nahin.
Us waqt bhi nahin jab hum kaam ke baad mil kar tafreeh kar rahe they?
Hum ne aisa kabhi kiya hi nahin.
Arey, haan.
Yeh woh cheezen hain jo main
apne doston ke saath karta hoon.
Aur choonke hum ne yeh sab kabhi
nahin kiya, to hum dost nahin hain.
Toh mujhe tumhari dating ke baare mein janne ki koi zaroorat nahin.
Main bas ye nahin chahta ke mera aur aap ki
beti ke rishte ka, hamare kaam par koi asar ho.
Eddie ye tumhare baare mein nahin hai, ye us ke baare main hai.
Toh jab tak hum tumhare aur us
ke baare mein baat nahin karte,
Hum theek rahenge.
Shayad hamein radio sunna chahye.
Khamoshi hi sahi hai.
- Shukriya. - Koi baat nahin.
Agaye tum dono.
- Hello. - Hum 'hum do' nahin hain.
Arre nahin. Hum "ek" aur "ek" hain.
Haan.
Kya Barry tumhein Central City ki sair kara raha hai?
Haan, main ne kuch bohot zabardast cheezen dekhi hain.
Sach?
Agar tumhare paas kuch waqt ho,
toh hum tumhein Central City ki dilkashi dikha sakte hain?
Arey, nahin.
Raat ki dilkashiyan main ne Starling City mein bohot dekhi hui hai.
Acha, ye kuch aisa hai jo mujhe
nahin lagta tum chhorna chahogi.
Jitters mein Trivia Night.
Main maanti hoon, Eddie ko is mein kuch khaas dilchaspi nahin hai.
Lekin yeh hamari raat hosakti hai, doston.
Hamari 75 dollars ki cappucino jeetne ki raat.
Haaye, mazedaar.
Main zara call mila kar aati hoon, dekh
kar ke kaam par sab theek hai keh nahin.
Main ek second main aayi.
- Tum ye kyun kar rahi ho? - Kya kar rahi hoon?
Tumhare aur Eddie ke saath ye Trivia Night main
double date par jaane ki puri koshish kyun?
Kyunke ye larki bohot hi achi hai.
Aur woh tumhari tarah ke pyaare kitabi keeron ki zaat se taaluq rakhti hai.
Tum ne mujhe us ke baare main
aur kyun nahin bataya tha?
Kuch batane ke liye hai hi nahin.
Woh sirf ek dost hai.
Barry, koi larki aise hi train pakar kar itni door
milne nahin aati kisi se, jisse wo pasand na ho.
Dekho, is liye tumhen meri madad ki zarurat hai.
Use raat ko le aao.
Maza aayega.
Haan, maza.
Snart tumhen jadeed aalaat chahye the.
Janab main aap ke liye jadeed aalaat laya hoon.
- Ye kya hai? - Ye bhale hi dekhne main kuch na lage.
Lekin aap to jaante hain ke har cheez
waisi hi hoti nahin jaisi dikhti hai.
Yeh bandooq ek intihayi taqatwar aatish geer eendhan
phenkti hai jo hawa mein aate hi aag pakar leta hai.
Mujhe cheezon ko garam nahin karna.
Mujhe unhen aahista karne ki zarurat hai.
Phir ye wala hi hai.
Aap is ki taraf khud kheenche chale aaye.
Haadse ke baad, S.T.A.R Labs se churaya gaya tha,
Jab wahan par security na hone ke barabar thi.
Kisi qism ka maadah nikalta hai. Mujhe
pakka nahi maalum keh wo hai kiya.
Ek safaid sholey ki tarah, lekin woh garam nahin, thanda hota hai.
Aisa lagta hai ke ye chashme isi technology
ko istimaal kar ke banaye gaye hain.
Ye kis kaam ke liye hai?
Ye taiz roshni ke liye hain. Aap ko pata chal jayega.
Aur kon jaanta hai ke tum ne yeh churaya hai?
Sirf hum.
Nahin, sirf main.
Maazrat, yaar.
Party karne waalon, kon trivia ke liye tayar hai?
Sab log, khush aamdeed yahan hamare saath naye challengers bhi hain.
In se milen E=mc Hammer.
Dekho, main ne ye is liye kiya kyunke E=mc square karen
To woh Einstein ka kinetic Energy
ka formula banta hai, sahi?
Aur, tum jaante ho keh, "ise" tum choo nahin sakte.
Bohot khoob, Barry.
Toh Felicity kahan hai?
Mujhe sahi se maalum nahin.
Main ne ise bataya tha keh is ke shuru hone ka waqt...
Tumhen bhi agar ye kapre kharidne hon, to hichkichana nahin.
Main trivia night ke hisaab se
kuch ziada hi tayar hogai hoon.
Nahin, tum bohot achi lag rahi ho.
Haan, sach main.
E=mc Hammer.
Kaafi mazahiya hai.
Dekha?
Yeh 1852 ki baat hai,
Jab transcontinental railroad ne is maweshiyon
ke sheher mein rail ki patrian banana shuru kin,
Aur hum sarkaari taur
par ek idaara ban gaye.
Isi saal, ilaaqe ki taarikh ka bad tareen sailab aaya.
Lekin us aafat ke dauraan, Central City ka sabse bara hero ubhar kar saamne aya.
Charwaha Bobby 'Bovine' Mcfeely.
Bovine Mcfeely ne us sailaab se 17 gaiyon ko bachaya.
Bachhe, bubble gum khaoge?
Aur ab us numaaish ki taraf chalte hai,
Jise dekhne aap sab yahan aaye hain.
Kahndaq khandaan ka ye taareekhi heera.
Sambhal ke. Ziada qareeb jaogey to alarm baj jayega.
Hum yeh nahin chaahenge.
- Teesre ka jawab Pasteur hai. - Nahin.
Teesra Erdel hai aur chotha Pasteur hai.
- Sahi. - Panchwa?
- Descartes. - Descartes.
Ye log angrezi mein hi baat kar rahe hain na?
Aur number milte hain, E=mc Hammer ko.
Main jaanti thi tum dono ki achi banegi.
Toh, Felicity, tum kya karti ho?
Main Computer Sciences
mein kaam karti hoon.
- Queen Consolidated mein. - Acha?
Kya tumhara Starling City mein koi boyfriend hai?
Nahin, nahin, koi nahin hai.
Main hamare peene ke liye kuch aur le aata hoon.
Aur main ne pehle hi bohot pi li thi, to main abhi aati hoon.
- Kya? - Larke.
Larke? Kya...
Tum abhi bhi mujh se kahoge ke, use tum mein koi dilchaspi nahin hai?
Us ke kaprey dekho.
Aur jab main ne usse boyfriend wala sawaal poocha,
Woh chup hogayi thi.
Haan, tum ne us sawaal ko puchte
hue kaafi chaalaaki dikhayi.
Felicity hoshyar hai, achi hai, khoobsurat hai.
Aur sab se zaroori baat ye hai keh wo pehli
larki hai jo tumhen sach main samajhti hai,
Aur tumhare ek bohot achhe insaan hone ki qadar karti hai,
Jo main tum se hamesha kehti rehti hoon ke tum ho.
Woh tumhare liye bilkul sahi hai.
To tumhen kis cheez ka intizar hai, Barry?
Ye kitne arsey se ghayab hai?
Mujhe maaloom nahin.
Main tum se wapis poochunga, Cisco.
Lekin jab main puchoon,
Mujhe "Mujhe maloom nahin" se ziada behtar jawab chahye.
Ab batao, yeh hathyaar kab se ghayab hai?
Ek din, shayad do.
Safai karne walon mein se ek aaj subah kaam pe nahin aaya.
Shayad usi ne liya hoga.
Main ne ye nahin socha...
Tum ne socha hi nahin.
Kyunke agar tum ne socha hota
to tum mujhse pehle puchte ke,
Kya mein ek aisi cheez bana loon jo kisi ko bhi nuqsaan pohncha sakti hai.
Aur khaas taur par, Barry Allen ko.
Mujhe maaf karden.
Agar aap mujhe samjhaane ka mauqa den.
Tum jaante ho keh mera hathyaaron ke baare main kya khayal hai, Cisco.
Un ka S.T.A.R Labs mein koi kaam nahin.
Ab, tum is bandooq ko dhoondne
ka koi tareeqa nikaloge,
Aur ye kaam tum abhi karoge.
Ye cheez jo tum ne banai hai, woh kya kar sakti hai?
Buri cheezen.
Aap ne kaha tha ke agar kuch bhi mashkook cheez ho toh aap ko khabar doon.
Ye aadmi do dafa daurey par gaya. Koi aisa nahin karta.
Main Detective West baat kar raha hoon.
Main Leonard Snart ko museum mein dekh sakta hoon.
Fori taur par madad bhejo.
Maazrat, main samjha ke mujhe maalum hai,
aur main josh mein aagaya, aur main... Main ne bas jawab dediya.
Nahin, mera matlab hai, shayed un ka jawab bhi galat hojaye.
Haan haan. Mujhe yaqeen hai ke jis team
ka naam "Pride and Padawans" hai, un ko Han
Solo ke jahaz ka naam nahin malum hoga.
Arey, jaan, tum uljhan mein itne ziada pyaare lagte ho.
Kisi ne Snart ko dekha hai.
Mujhe jaana hoga.
Main tumhare liye kuch bahana bana dungi.
Theek hai, kya kahogi?
Main ziada tar logon se kehti thi ke Oliver
kisi larki ke saath night club mein hai
ya sharab ka nasha utaarne
ki koshish kar raha hai.
Is mein se koi bahana mere liye nahin chalega.
Pait ka shadeed dard ya
bure qism ke motion.
Mujhe ye bahane kuch achhe nahin lag rahe.
Uff ab jao.
Khayal rakhna.
Aur ab main hawa se baten kar rahi hoon, jo ke ajeeb si baat hai.
Main abhi bhi hawa se
hi baat kar rahi hoon.
Snart!
- Tum theek ho? - Uff bohot jalan horahi hai.
Azmaish ka waqt aagaya hai.
Dekhte hain tum kitna taiz bhaag sakte ho.
Nahin!
Nahin.
Abhi bhi sun hai.
Yeh ek teesre darje ke frostbite ki tarah hai.
Main samjhi ke iske paas jaldi theek hone wali salahiyat hai.
Woh salahiyat kam hogai hai.
Agar tumhare cells itni taizi se dobara paida na horahe
hote to tumhari khoon ki ragein abhi tak jaam chuki hoti.
Aur us ki nason ko daayemi taur par nuqsaan pohonch jaata.
Tum khush qismat ho ke tum zinda ho.
Snart koi meta-human nahin tha.
Us ke paas kisi tarah ki bandooq hai.
Us se cheezen jam rahi thi, aur us ne meri raftaar kam kardi thi.
Itni ke main kisi ko bacha nahin saka.
Uske record ke mutabiq,
Snart ne high school bhi mukammal nahin kiya hai.
To us ne ek handheld high tech
snow machine kese bana li?
S.T.A.R labs ne woh bandooq banai thi.
Doctor Wells aur Caitlin ka is mein koi qusoor nahin.
Woh bandooq main ne banai hai.
Tum ne?
Kyun?
Kyunke taiz raftaari aur thand ek dusre ke mukhalif hai.
Darjah hararat, zarraat ki harkat ki raftaar se naapa jata hai.
Jitni taiz raftaar, utni hi garmi ki shiddat.
Aur jab woh thande hojate hain, woh
atomic level pe itne hi ahista hote hai.
Jab koi bhi harkat nahin hoti, toh woh...
Absolute zero kehlata hai.
Haan.
Main ne ek compact cryo engine design kiya
taake main absolute zero ko haasil kar sakun.
Main ne ye tumhein rokne
ke liye banaya tha.
Main tumhen us waqt janta nahin tha, Barry.
Mera matlab hai, ke agar tum koi nafsiyati nikalte.
Mardon ya Nimbus ki tarah?
Par main aisa nahin nikla. Hai na?
Hum ne yee pura idara jis mein tum khare
ho achhai karne ke liye banaya tha.
Aur ye is haadse mein phatt gaya tha.
Toh is sab ko saamne rakhte hue tum samajh sakte ho ke Cisco
kyun badtareen surat-e-haal ke liye tayyar rehna chahta tha.
Main woh samajh sakta hoon, par jo main nahin samajh sakta hoon,
Woh ye hai ke tum ne jo kiya uske baare mein mujhe bataya kyun nahin.
Mera matlab hai, hum jin cheezon se saath guzre hain,
Mujhe laga tumhein mujh par bharosa hai.
- Mujhe laga hum dost they. - Barry hum dost hain.
Mera matlab hai, agar tum ne sirf mujhe mujhe bata diya hota to
Main tayyar hota.
Lekin is wajah se, aaj kisi ki maut hogai.
Aur ab mujhe is bojh ke sath rehna hoga.
Nahin, Cisco. Hum sabko rehna hoga.
Theatre mein jane wale abhi bhi ghabraye huwe hain.
Downtown Theatre main aaj ke ajeeb aur zalimana hamle ke baad...
Yeh khabar. Aap theek hain?
Theek hoon.
Ye kab tak chalta rahega?
Lagta hai keh thanda rawayya aaj kal phail raha hai.
Abhi nahin, Iris.
Haan, abhi.
Jab main ne police academy mein daakhle ki
koshish ki thi, tab bhi aap ne ye hi kia tha.
Aap ne hafton tak mujhse
baat nahin ki thi.
Jab tak ke main ne apni daakhle
ki darkhwast wapas nahin leli thi.
Kher, abbu is bar main peeche nahin hatne wali.
Main Eddie ko date karti rahoongi, chaahe aap ko pasand ho ya nahin.
- Eddie mera partner hai. - Main jaanti hoon.
Lekin tum nahin jaanti, tum ek police wali nahin ho.
Tumhen nahin maalum ke police mein
ek saathi ke hone ka kya matlab hai.
Jahan bhi main jaata hoon, woh jata hai.
Aur jis jagah main jata hoon, woh hamesha mehfooz nahin hoti, Iris.
Mujhe 100 feesad tawajjah ki zarurat hoti hai.
Ab, mera ek hissa hai jo tawajjah nahi de pata,
Jo Eddie ko mere saathi ke bajaye, tumhare
boyfriend ki haisiyat se dekhta hai.
Toh agar use koi chott lagti hai, ya kuch us se bhi bad tar
Aur main wahan hota hoon,
Toh main tum se nazren kaise milaon ga?
Tum mujh se nazren kis tarah milaogi?
Ab suno, main tum pe ghussa nahin hoon,
Lekin ye wahan hai ke ye sab kyun mere liye itna mushkil hai.
Samjhi tum?
Hum wahan wapas jarahe hain.
- Kahan? - Museum main.
Heera khud toh chori hoga nahin.
Is bandooq se tumhara dimagh bhi jam gaya hai kya, Snart?
Poora museum police se bhara hua hoga.
- Aur Streak bhi wahan par hoga. - Yeh Streak ko rok sakti hai.
Is se use nuqsan pohonch sakta hai aur main us ki asal kamzori jaan chuka hoon.
Toh hum jayen ge, ya tum ab peeche hatna chahte ho.
Hum dono ko is mansoobe se
bahir nikalna hai, zinda.
Toh tum logon ne kuch socha samjha aur khud ka ek mansooba bana liya.
Chalo, main ne tum logon
ko kuch toh sikhaya.
To ab kis baat ka intizaar hai? Goli chalao mujh par.
Tum abhi ke abhi mere bhejey main goli
maardo kyunke agar tum ne nahin maari,
Aur tum dono mein se mujhe koi dobara nazar aya...
Tum samajh nahin rahe, haina?
Woh saya abhi bahar hi hai.
Aur Central City tumhare khel ka maidan nahin raha.
Khel ka maidan hi toh hai.
Barry.
Tum yahan kya kar rahi ho?
Tumhen apne hotel chale jana chahye.
- Thori neend le lo. - Tumhen bhi.
Main hotel nahin jaane ka keh rahi... Mera matlab hai neend le leni chahye.
Main nahin so sakta.
Jab bhi main apni aankhen band karta hoon, mujhe us aadmi ka chehra nazar aata hai.
Main ne use marte hue dekha tha.
Mujhe apni raftaar barhani hogi.
Barry, is mein tumhari koi ghalti nahin hai.
Aur na hi Cisco ki.
Barry, main jaanti hoon ke tum pareshan ho.
Lekin tumhen ye sab kuch Cisco ke nazarye se bhi dekhna chahye.
Nahin, main samajhta hoon.
Ise mujh par bharosa nahin tha.
Barry, jab tum hum se mile... Oliver, Dig aur mujhse...
Hum ek bohot zabardast si team the.
Lekin hamari shuruaat iss tarah nahin hui thi.
Aur tum logon ki tarah hum ek raat main ek jaga jama nahin hogaye they.
Hum ek ek kar ke sath hue the.
Yaqeen maano, mujhe Oliver ko sirf salmon seerhi
karte hue dekh kar us par bharosa nahin huwa tha.
Main ne khud dekha hua hai ke is tarah
ki zindagi logon ko kya bana deti hai.
Is mein kaafi akela pan hai.
Is ko zarurat se ziada akela mat banao.
Ruk jao!
Tum bhi is darwaze ki
tarah ka sulook chahte ho?
Haan ji.
Main ne Captain Cold ko dhundne ka ek rasta nikaal liya hai.
Tumhen in logon ke naam banane band karna parega.
- Barry, is ki baat sunlo. - Batao, kese?
Us bandooq ko ek engine control unit se power milta hai.
Ek micro computer jo hawa se eendhan ke ratios ko regulate karta hai,
Taake chambers mein jo fluid thanda hochuka hai, woh beh na jaaye aur...
- Phatt na jaaye. - Sahi.
Ye E.C.U mere tablet se wireless updates haasil kar raha tha.
Agar main Central City ke network ko
istimaal karte huwe, signal ko barhata hoon
Aur ek jhooti update bhejta hoon
To hamen badle main ek ping mile ga, aur phir...
Hum Snart ka pata laga sakenge.
Iss sab mein kitni der lagegi?
Pehle mujhe shaher ke network ko hack karna hoga.
Toh mujhe nahin maalum, 30 minute shayad?
Main ek minute se bhi kam mein ye kaam kar sakti hoon.
Jab hacking ki baat hoti hai,
mujh se ziada taiz koi nahin.
Ah! Ziada hi hoshyaari dikha di.
Chalo, main ne hack karliya.
Tum mazak toh nahin kar rahi?
Theek hai, main updates bhej raha hoon.
Hum connect hochuke hain.
Network se us ki location ka andaza laga raha hai.
Mil gaya. Woh Nelson pe maghrib ki taraf train station ki taraf jaraha hai.
Agar woh jaraha hai, toh is ka matlab hai keh Snart sahab
jis cheez ke liye aaye the, woh unhen mil chuki hai.
Jab hum kisi baare mein soch lete
hain yaar, humein koi nahin rok sakta.
Arey, tum ne apna radio band kardiya.
Hum ek dusre se baat kis tarah karenge?
Main abhi baat karne ke
mood mein nahin hoon.
Saare units jo hamein sun sakte hain, mulzim
ko Central City Station pe dekha gaya hai.
Snart mil gaya hai.
- Madad ke liye intizaar karo. - Intizaar karun? Bilkul nahin.
Ye ek hukum hai.
- Tumhen Barry ke peeche jana chahye. - Tum ne us ki baat suni na, Felicity.
Woh ye akela karna chahta hai.
Zahir hai, us ne ye kaha.
Woh naraaz hai.
Tum log us ki team aur us ke dost ho.
Agar mere paas paanch paise hote, har baar ke liye
jab Arrow ne mujh se peeche hatt jane ke liye kaha.
Toh aaj main Oliver Queen jitni ameer hoti.
Jis ka naam main ne is liye liya kyunke main jin logon
ko jaanti hoon woh un mein sab se ameer hai.
Ya hua karta tha.
Khair, kaam ki baat ye hai ke,
Kuch bhi hojaye, aap ko apne saath ke liye hamesha haazir hona chahye.
Mere paas kaam ki ek cheez hai.
Main aap ka partner hoon, assistant nahin.
Bhaagne ka koi raasta nahin.
Main ne tumhen pehle nahin dekha.
Kya tumhari ammi ko maalum hai ke tum
apne sone ke waqt par ghar se bahar ho?
Agar tumhen bhaagna hi tha, to tumhen ek train
se kuch ziada taiz cheez chunni chahye thi.
Agar mujhe bhaagna hota to.
Main ne baktar band gaari ke paas tumhari kamzori dekhi thi.
Aur phir theatre mein bhi.
Dekho, jab tum sab ko bachane mein masroof hoge,
Main apne aap ko bachaun ga.
Qismat tumhara saath de!
Bare taiz ho, bachhe.
Lekin itne taiz bhi nahin.
Shukriya.
Kis cheez ke liye?
Tum ne mujhe aur behtar
hone mein madad ki.
Na sirf is bandooq ke saath lekin mere kaam
ke baare main sochne ke tariqe mein bhi.
Kaafi kuch seekha main ne.
Hathiyaar gira do.
Ye ek prototype bandooq hai, chaar guna
bari aur chaar guna ziada power ke sath
Main ye soch hi raha tha keh tum kis se batein kar rahe ho.
Suno, agar tumhen apne kiye hue sulook jaisa
haal nahin karwana hai to peeche hat jao.
Tumhare haath kaanp rahe hain.
Tum ne pehle kabhi kisi
ko nahin maara hai.
Har cheez ki shuruaat kahin na kahin se hoti hai, Captain Cold.
Main ye bandooq tum par chala doonga.
Tum jeet gaye, bachhe.
Phir milte hain.
Ae, heera chhordo.
Apni qismat ko ziada mat aazmao.
Agar main chaahta bhi to use nahin mar sakta.
Yeh asal mein S.T.A.R Labs ka vacuum cleaner hai.
Bohot saari L.E.D ke sath.
Chalo tumhen thora araam chahye.
Shukriya.
Hum Snart ko dhoondne ki koshish kar rahe hain lekin
us ne kisi tarah signals ko disconnect kar diya hai.
Hum use dhoond lenge, Cisco, mil kar.
Tumhari team bohot achi hai, Barry.
Team ki baat karte hue, mujhe apni
team ke paas wapas jaana chahye.
Tum se mil kar acha laga, Miss Smoak.
Arrow ko hamara salam dena.
Zaroor.
Apna khayal rakhna, Felicity.
Tum bhi, Barry.
Qaabil-e-zikar larki hai.
Us mein kuch khaas hai.
Haan, haan hai.
Cisco.
Tum aisa kuch wapas kabhi nahin karoge.
Samajh gaye?
Ji, sir.
- Abbu. - Haan.
Agar tum Eddie ko dhoond rahi ho, to woh saboot ko dekh raha hai.
Main aap ko dhoond rahi thi.
Main aap se dobara maafi mangne aayi hoon.
Tum apni qismat aazmaane aayi ho?
Dekhen, abbu, main sirf chahti hoon ke aap kuch bhi kar
len, main aap ke baare main kabhi bura nahin soch sakti.
Aur main maafi chahti hoon.
Mujhe sochna chahye tha ke is baat ka aap
pe kya asar hoga, agar main aur Eddie...
Suno.
Aaj Snart ke peeche bhaagte waqt?
Woh mujh se ziada taiz tha.
Eddie ne meri jaan bachai.
Shayed main ne use kam samjha.
Ab se, koi raaz nahin.
Koi raaz nahin.
- Chalo, ab jao Eddie se mil lo. - Theek hai.
Apne boorhe baap ki fikar karne ke liye shukriya.
Kya main abhi cheekhi?
- Haan. - Main cheekhi.
Arey, main tumhen darana nahin chahta tha.
Tum mujhe bachane toh nahin aagaye.
Train abhi bhi safar karne ka sab se mehfooz tariqa hai.
Mujhe laga hawayi jahaaz
sab se mehfooz the.
Tumhen yaad hai ke tum ne mujhe bataya tha ke tum ek aisi larki
ko pasand karte the jo tumhen us nazar se nahin dekhti thi.
Tum Iris ki baat kar rahe the, na?
Tumhen kese pata chala?
Chhoti chhoti baaton se.
Jis tarah tum us ke paas theherte ho, jab woh dekh nahin rahi hoti.
Tumhari jhooti muskurahat, sirf us ki khushi ke liye.
Khaamosh sapne jo tum apne tak rakhte ho.
Tumhare aur Oliver ki tarah.
Khud jo hote hain, woh dusron ko pehchaan lete hain.
Mujhe darr hai keh sab badal jaaye ga.
Woh toh hai.
Par shayad is mein kuch buraai bhi nahin.
Hamare saath masla kya hai?
Hum ek doosre ke liye bilkul sahi hain.
Phir bhi hum yahan bethe, un logon ke liye
beqarar horahe hain jo hamen nahin mil sakte.
Shayad sahi hi kehte hain.
Apne se alag mizaaj wale log hi ache lagte hain.
Agar tumhen kabhi bhi kisi bhi cheez ki zarurat ho
toh main ek second main tumhare pas daur kar ajaunga.
Main bhi.
Khair, jitna jaldi mein bhaag saki.
Jis mein waqt toh lagega,
lekin main phir bhi ajaungi.
Phir milte hain, Felicity.
Phir milte hain, Barry.
Mujhe maaloom hai ke hamen us kaam ko kiye huwe kaafi waqt hochuka hai.
Aur mujhe maalum hai, ke woh tumhare liye kuch khaas nahin tha.
Aur main jaanta hoon ke main ne kaha tha hamara kaam pura hochuka hai.
Lekin cheezen badal chuki hain.
Agar main Central City mein hi kaam karte rehna
chahta hoon, toh mujhe ek nayi team ki zarurat hogi.
Mujhe tum jaise kisi
aadmi ki zarurat hogi.
Tum kisi bhi cheez ki intiha ko bardaasht kar sakte ho.
Tumhare paas kuch khaas hunar hai.
Tumhen sirf thori rehnumayi ki zarurat hai.
Aur main woh tumhen de sakta hoon.
Tumhen abhi bhi aag se khelna pasand hai?
Tumhen ye behad pasand aayega.
Toh...
Kya tum mere saath ho Mick? Ya nahin?
Haan dost, main tumhare saath hoon.